Knerefleks

Knerefleks eller patellarrefleks, er en rask, ikke-viljestyrt sammentrekning av fremre lårmuskel, som er kneleddets strekkemuskulatur. Et slag mot den avslappede muskelens sene under kneskjellet, patellarsenen, utløser en refleksbue. 

Refleksbuen i en knerefleks forklares ved at slaget mot senen gir et øyeblikks strekk i senen. I senen stimuleres da senespoler og utløser en sensorisk nerveimpuls mot sentralnervesystemet. I ryggmargen utløses det motorisk nerveimpuls som går tilbake til lårmuskelen og stimulerer denne til å trekke seg sammen og dermed medføre en rask utstrekning av kneleddet, og foten svinger frem. Bevegelsen kan også kalles en monosynaptisk refleks.

Referanser 

Reflekser